Skíðalyfturnar á Siglufirði verða ræstar í dag, í fyrsta skipti þennan veturinn. Þar er gott færi og sér forstöðumaður skíðasvæðisins fram á góðan skíðavetur eftir tvö mögur ár.
Heyrðu það er ótrúlega gott þó það sé ekki mikill snjór en troðnar brekkur eru mjög fínar hjá okkur og núna er þriggja stiga frost og logn og bara aðstæður eins og þær gerast bestar á þessum tíma.
Segir Egill Rögnvaldsson, forstöðumaður skíðasvæðisins á Siglufirði. Alla jafna opna Siglfirðingar skíðasvæðið á þessum tíma árs en í fyrra lét snjórinn bíða eftir sér og var ekki hægt að opna fyrr en um jólin. Egill skynjar mikla eftirvæntingu meðal skíðaiðkenda enda hafa fyrirspurnir streymt inn allt frá því tilkynnt var um opnun svæðisins í vikunni.
Náttúrlega síðustu tveir vetur, undanfarnir tveir vetur hafa verið mjög daprir út af covid og öðru. Þannig að hótelin þarna fyrir norðan, eru þau að fyllast? Það er náttúrlega töluvert um, eins og hér á Siglufirði, fjöldi manns á hótelinu, Sigló hótel, og það eru náttúrlega jólahlaðborðin. Eflaust einhverjir hafa tekið með sér skíðin. Mönnum er farið að langa að skíða. Ég er alveg klár á því.
Tvær vikur eru síðan skíðasvæði Tindastóls á Sauðárkróki opnaði og þar verður opið í dag. Veður er með besta móti og gott færi að sögn forráðamanna. Minna er um snjó á suðvesturhorninu en þó verður skíðalyftan í Breiðholti opin á milli ellefu og fimm.
Skíðasvæðið á Siglufirði opnar í dag, í fyrsta skipti þennan veturinn. Gott færi er í brekkunum og veður til skíðaiðkunar með besta móti. 